Paul Gascoigne

Paul John Gascoigne, izengoitiz Gazza (Gasteshead, Newcastle, Ingalaterra, 1967ko maiatzaren 27a) britainiar futbolari ohia da.

 Biografia 
Profesional gisa, Newcastle United taldean hasi zen: 92 partida jokatu zituen, eta 21 gol sartu. 1988an, Tottenham Hotspurs taldeak kontratatu zuen, bi milioi libratan (Erresuma Batuko futbolaren historiako laugarren kontratu garestiena). Talde horrekin Ingalaterrako Kopa irabazi zuen 1990-1991 denboraldian.

Haren dohainak zirela eta, hura kontratatzeko lehian sartu ziren Ingalaterraz kanpoko taldeak ere: Erromako Laziok 15 milioi dolar baino gehiago eskaini zituen, eta Marseillako Olympiquek, 16 milioi. 1991ko maiatzaren 19an, ordea, belauneko gihar lotzaileak hautsi zituen entrenamenduan, eta hainbat hilabete eman behar izan zituen jokatu gabe. Urte ilun batzuen ondoren, 1995ean, Eskoziara joan zen, Glasgow Rangers taldean jokatzera, eta ongi jokatzen hasi zen berriro. Lehenengo urtean, Ligako Jokalari Onenaren Saria lortu zuen. 1995-1996 denboraldian, Rangersek Liga irabazi zuen zortzigarren aldiz jarraian, eta baita Eskoziako Kopa ere. Hala, Ingalaterrako futbolaren idolo bihurtu zen Paul John Gascoigne, Gazza.
 Erreferentziak 

Kategoria:Newcastle United FCeko futbolariak
Kategoria:Ingalaterrako futbolariak
Kategoria:Rangers FCko futbolariak
Kategoria:Middlesbrough FCeko futbolariak
Kategoria:Everton FCko futbolariak
Kategoria:Tyne eta Wear konderriko jendea
Kategoria:Premier Leagueko jokalariak
Kategoria:Arreta-defizitaren eta hiperaktibitatearen nahasmendua duten pertsonak
Kategoria:Tottenham Hotspur FCeko futbolariak